Diari Oficial de la Generalitat Valenciana


Sumari del DOGV 4863, del 15-10-2004 (2004/10526)

Informació pública de l'alternativa tècnica del programa d'actuació integrada per al desenvolupament del polígon 1 d'Hondón de los Frailes (Alacant).
-----------------------------------------------------------------------------------------------------------------------------------------------------

### Dades del document

Número de DOGV
:   4863

Data del DOGV
:   15-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10235


Organisme emissor
:   Prohondón, SRL

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament del polígon 1 d'Hondón de los Frailes (Alacant). [2004/A10242]
  
Se sotmet a informació pública l'alternativa tècnica del programa d'actuació integrada per al desenvolupament del polígon 1 d'Hondón de los Frailes (Alacant), formulada per la mercantil Prohondón, Sociedad de Responsabilitat Limitada, a l'empara del que establix l'article 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'alternativa tècnica, que inclou el programa d'actuació integrada, pla parcial, avantprojecte d'urbanització i el resguard de sol·licitud de la cèdula d'urbanització, ha sigut depositada a la Notaria de Purificación Díaz Martínez, sítia a Petrer (Alacant), avinguda de Felip V, número 21, entresòl, i que té l'horari d'atenció al públic següent: matins, de dilluns a divendres, 09.30 hores a 14.00 hores, i vesprades, de dilluns a dijous, de 14.30 hores a 19.30 hores; havent sigut depositat un altre exemplar de la documentació ressenyada a l'Ajuntament d'Hondón de los Frailes, amb data d'entrada 23 de setembre de 2004, número de registre 2.059.
  
L'alternativa tècnica serà objecte d'informació pública mitjançant la publicació dels preceptius anuncis en el Diari Oficial de la Generalitat Valenciana i en el periòdic Información d'Alacant.
  
Durant el termini de 20 dies hàbils, comptadors des de l'endemà de la publicació del present anunci en el Diari Oficial de la Generalitat Valenciana, qualsevol persona interessada podrà comparéixer a l'esmentada Notaria a fi de consultar l'esmentada alternativa, junt amb la documentació complementària, podent demanar una còpia de la corresponent acta de protocol·lització o que esta li siga mostrada.
  
Així mateix, es fa constar la possibilitat de consultar, a l'Ajuntament d'Hondón de los Frailes, la documentació depositada junt amb les actuacions que se'n deriven; podent-se, igualment durant l'esmentat termini, presentar davant del mateix Ajuntament al·legacions a l'alternativa plantejada, així com altres alternatives tècniques que pretenguen competir amb l'exposada a informació pública.
  
Les proposicions juridicoeconòmiques per a executar qualssevol de les alternatives formulades es presentaran a l'Ajuntament durant els cinc dies hàbils següents comptadors des de l'acabament del termini d'informació pública.
  
Els terminis esmentats podran prorrogar-se, en els termes disposats per l'article 46.4 de la Llei 6/1994, si durant els 10 primers dies del període d'informació pública algú es compromet a presentar una alternativa tècnica substancialment diferent de l'exposada a informació pública i en presta caució. En este cas el termini es prorrogarà durant 20 dies addicionals.
  
Es fa constar que, amb anterioritat a la publicació del present anunci, s'ha efectuat la remissió d'un avís als titulars, que com a tals figuren en el cadastre, del polígon afectat, tal com disposa l'article 46.3 de la Llei 6/1994.
  
A fi de complir el que disposa l'article 59.4 de la Llei 4/1999, s'avisa als titulars cadastrals dels quals no es tenen dades d'identificació i/o domicili fiscal, als efectes del que disposa la present publicació:
  
- Referència cadastral: polígon 1, parcel·la 2; titular: Ramón Sánchez Mira; domicili desconegut.
  
- Referència cadastral: polígon 1, parcel·la 32; titular i domicili: desconeguts
  
- Referència cadastral: polígon 1, parcel·les 53 i 119; titular: Otilia Mira Flores; domicili: desconegut.
  
- Referència cadastral: polígon 1, parcel·la 64; titular: Asunción Jover García; domicili: desconegut.
  
- Referència cadastral: polígon 1, parcel·la 105; titular: Alicia Clara Mira; domicili desconegut.
  
- Referència cadastral: polígon 1, parcel·la 115; titular: Remedios Pérez Navarro; domicili desconegut.
  
- Referència cadastral: polígon 1, parcel·la 117; titular i domicili desconegut.
  
- Referència cadastral: polígon 1, parcel·la 126; titular i domicili desconegut.
  
- Referència cadastral: polígon 1, parcel·la 145; titular: Harald Kerkhoff; domicili: desconegut.
  
- Referència cadastral: polígon 1, parcel·la 155; titular: Miguel Gali; domicili desconegut.
  
Hondón de los Frailes, 27 de setembre 2004.- L'administrador únic de Prohondón, Sociedad de Responsabilidad Limitada: Juan Francisco Abad Salar.